S-Bahn Berlin

S-Bahn Berlin er Tysklands eldste forstadsbane. Sammen med Berlins undergrunnsbane (U-Bahn), Berlins sporvei og busser utgjør de Berlins offentlige transportsystem. Den består av 168 stasjoner på 16 linjer, og har et totalt nett på 340 km. Rundt 83 km med 36 stasjoner ligger i delstaten Brandenburg.

 Historie 

Berlin hadde siden 1882 dampdrevne forstadstog som kjørte på Berliner Stadt- og Ringbahn, samt egne skinner, adskilt fra fjerntogene. Etter mange års forarbeider ble den første elektriske strekningen, Stettiner Bahnhof–Bernau, åpnet 8. august 1924. Den 1. desember 1930 ble Berlins Stadtbahn, Ringbahn og forstadstog forent under betegnelsen S-Bahn.

Berlins forstadsbaner ble drevet av Deutsche Reichsbahn (DR). Etter andre verdenskrig ble hele S-banenettet drevet av DDRs Deutsche Reichsbahn, befolkningen i Vest-Berlin boikottet S-banen etter at Berlinmuren ble reist i 1961.

I Øst-Berlin ble derimot banen det viktigste fremkomstmiddelet. Den ble utbygget med flere strekninger:
 1962 til Schönefeld lufthavn
 1976 til 1982 til Marzahn
 1984 til 1985 til Hohenschönhausen og Wartenberg

I september 1980 planla Deutsche Reichsbahn å legge ned mye av sin virksomhet på Vest-Berlins nett, ettersom boikotten hadde ført til sterkt redusert trafikk. Dette førte til en streik blant de ansatte, men den ble resultatløs, og de fleste strekningene ble innstilt. Den 9. januar 1984 overtok Berliner Verkehrsgesellschaft (BVG) på oppdrag fra (Vest-)Berlins senat å drive forstadsnettet i Vest-Berlin. Til å begynne med ble bare strekningene Anhalter Bahnhof–Lichtenrade og Friedrichstraße–Charlottenburg drevet (tilsammen 21 km). Etter gjenåpningen av strekningen Frohnau og Wannsee økte trafikktallene igjen sterkt i Vest-Berlin. På oppdrag fra BVG ble det bygget nye tog, som idag brukes på Berlins forstadsbanenett.

Etter murens fall ble det gjort store anstrengelser for å få hele det gamle rutenettet i Vest-Berlin igang igjen. Siden 1995 har hele nettet vært drevet av Deutsche Bahns datterselskap S-Bahn Berlin GmbH. Idag består det av 16 linjer, og det kjøres moderne strømskinne-likestrømsvogner, som nylig helt erstattet enkelte vogner fra 1920- og 1930-tallet som fremdeles var i drift.

 Linjer 
Linjenett per 14. november 2024.
 Linje Strekning Stasjoner km Beferdede strekninger Oranienburg ↔ Wannsee  35  51,7  Nordbanen, Stettiner Bahn, Nord-syd-tunnelen, Wannseebanen Bernau ↔ Blankenfelde  28  46,370  Stettiner Bahn, Nord-syd-tunnelen, Dresdner Bahn Hennigsdorf ↔ Teltow Stadt  27  40,073  Kremmenbanen, Nord-syd-tunnelen, Anhalt forstadsbane Blankenburg ↔ Teltow Stadt  21  27,7  Stettiner Bahn, Nord-syd-tunnelen, Anhalt forstadsbane Spandau ↔ Erkner  303  44,6  Spandau forstadsbane, Wetzlarer Bahn, Stadtbahn, Schlesienbanen  Gesundbrunnen - Südkreuz - Gesundbrunnen  28  37,107  Ringbanen (med klokka) Gesundbrunnen - Südkreuz - Gesundbrunnen  28  37,107  Ringbanen (mot klokka) Südkreuz ↔ Flughafen Berlin Brandenburg  14  29,7  Ringbanen, Baumschulenweg–Neukölln, Görlitzer Bahn, Ytre godsring Westend ↔ Königs Wusterhausen  23  40,835  Ringbanen, Baumschulenweg–Neukölln, Görlitzer Bahn Hermannstraße ↔ Spindlersfeld  7  15,093  Ringbanen, Baumschulenweg–Neukölln, Görlitzer Bahn, Grenbane Schöneweide–Spindlersfeld Westkreuz ↔ Strausberg Nord  30  48,8  Wetzlarer Bahn, Stadtbahn, Østbanen, Strausberg–Strausberg Nord Potsdam ↔ Ahrensfelde  29  47,4  Wannseebanen, Wetzlarer Bahn, Stadtbahn, Østbanen, Ytre ringbane, Wriezenbanen Warschauer Straße ↔ Wartenberg  10    Stadtbahn, Østbanen, Ytre ringbane Birkenwerder ↔ Grünau ↔ (Wildau)  25  56,4  Nordbanen, Ytre ringbane, Stettiner Bahn, Ringbanen, Görlitzer Bahn Frohnau ↔ Schöneweide ↔ Grünau  22  33,8  Nordbanen, Ringbanen, Görlitzer Bahn Spandau ↔ Flughafen Berlin Brandenburg  30  40,7  Spandau forstadsbane, Wetzlarer Bahn, Stadtbahn, Ringbanen, Görlitzer Bahn, Ytre godsring

 Referanser 

 Eksterne lenker 

 S-Bahn Berlin GmbH
 Historische S-Bahn e.V.
 Geschichten rund um die Berliner S-Bahn
 Linien, Fahrzeuge und Daten rund um die Berliner S-Bahn, von Ralf Müller
 Eine private Seite zum Berliner Nah- und Fernverkehr
 Führungen auf stillgelegten Berliner S-Bahnstrecken